དེ་ལྟར་ངས་ཆོས་བཤད་ནས་ལོ་སུམ་བཅུ་ལྷག་ཕྱིན་པ་རེད།ཡིན་ན་ཡང་ངས་༧གོང་ས་མཆོག་གི་སྐོར་ལ་ད་ལྟ་བར་དུ་སྐྱོན་བརྗོད་བྱེད་པའི་ཚིག་གཅིག་ཀྱང་བྲིས་མེད།ང་ད་དུང་ལོ་སུམ་བཅུ་ལྷག་གནས་པ་ཡིན་ན།དེ་དུས་བར་ཡང་ངས་༧རྒྱལ་བ་རིན་པོ་ཆེ་སྐོར་སྐྱོན་བརྗོད་ཀྱི་ཚིག་གཅིག་ཀྱང་བྲིས་ཀྱིན་མིན།རྒྱུ་མཚན་ཞུ་ན།ངས་༧གོང་ས་མཆོག་གི་སྐུ་མདུན་ནས་རབ་བྱུང་གི་སྡོམ་པ་ཞུས་ཡོད།དེ་ཙམ་མ་ཟད་གསུང་ཆོས་ཡང་མང་པོ་ཞུས་ཡོད།གཞན་གྱིས་སྐུ་ཉིད་ལ་སྐྱོན་བརྗོད་བྱས་པ་དང་ཁ་གཏད་བྱེད་པར་ལས་སླ་པོ་ཡོད་ཀྱང་ངས་དེ་འདྲ་བྱེད་མི་ཐུབ།སློབ་དཔོན་རྟ་དབྱངས་ཀྱི་བཞེད་ཚུལ་ལྟར་ན་ངས་བྱས་མི་ཐུབ།སློ་དཔོན་རྟ་དབྱངས་ཁོང་གི་བཞེད་ཚུལ་ལ།གལ་སྲིད་ང་ལ་བླ་མ་འགའ་ཤས་ཡོད་པ་ཅེས།དེ་ཚོ་གཅིག་གི་གཅིག་ལ་དགོངས་པ་མི་མཐུན་པ་ཡོད་ན།དེ་ནང་ནས་ཡག་ཤོས་དང་སུས་ཕན་ཐོག་ཆེ་བ་ཡོད་ན།དེའི་རྗེས་སུ་འགྲོ་ཐུབ་པ་བྱས་ཀྱིན་ཡིན།དེ་ལ་རྩོད་རྙོག་ཏོག་ཙམ་ཡོང་གིས་རེད་དེ།དེ་ལ་མི་ལྟོས་པར་རྗེས་སུ་འགྲོ་དགོས་ས་ལ་རྟག་རྟག་འགྲོ་ཡིས་ཡོད།གལ་ཏེ་བླ་མ་གཅིག་གིས་འདི་ཉམས་ལེན་བྱེད་དགོས་གསུང་ཡོད་པ་དང་བླ་མ་གཞན་གྱིས་དེ་ཉམས་ལེན་བྱེད་དགོས་གསུང་ན།དེའི་ནང་ནས་གལ་སྲིད་ངས་བླ་མ་དང་པོའི་བཀའ་སྒྲུབ་པ་ཡིན་ན་བླ་མ་གཞན་ལ་སྐྱོན་བརྗོད་བྱེད་པ་ཆགས་ཀྱིན་མ་རེད།སློབ་དཔོན་རྟ་དབྱངས་ཀྱིས་མཛད་པའི་བཤེས་གཉེན་བསྟེན་ཚུལ་སྐོར་བླ་མ་ལྔ་བཅུ་པ་ལས་དེ་ལྟར་གསུངས་ཡོད།